I 1945 bestilte impresario Paul Sacher et strygerværk til Kammerorchester Basels 20-års jubilæum. Denne ''Concerto in D'' fik premiere i 1947.<ref>Walsh, ''Stravinsky'', 185-190.</ref> I januar 1946 dirigerede han sin første premiere i USA, da ''Symphony in Three Movements'' blev uropført i [[Carnegie Hall]] i New York.<ref>Walsh, ''Stravinsky'', 188. </ref> I 1947 blev Stravinskij inspireret til at skrive sin engelsksprogede opera ''[[Lastens vej|The Rake's Progress]]'', efter at have set [[William Hogarth|William Hogarths]] billedserie af samme navn på en udstilling i [[Chicago]] i [[Illinois]]. Operaen omhandler en ung mands moralske forfald. Auden skrev [[Libretto|librettoen]] sammen med Chester Kallman. ''The Rake's Progress'' fik premiere i 1951 og markerer afslutningen på Stravinskijs såkaldt neoklassiske periode.<ref>Whiting, ''Life and Times'', 39-40.</ref> Under sit arbejde på værket, mødte Stravinskij den meget yngre Craft, som blev hans personlige assistent og nære ven, og som opfordrede ham til at komponere tolvtonemusik. Mødet med Craft indvarslede dermed Stravinskijs tredje og sidste distinkte musikalske periode, der varede frem til hans død.<ref>Whiting, ''Life and Times'', 40.</ref>
Musik Historie